
[bookmark: _Hlk212013095]OPĆINSKI SUD U BIHAĆU, stečajni sudija Senja Džafić, u stečajnom postupku nad DOO Izgradnja Bihać-u stečaju ,dana 22.07.2026. godine donio je sljedeće:

R J E Š E N J E

 U stečajnom predmetu nad imovinom pravnog lica DOO Izgradnja Bihać-u stečaju, određuje se vještačenje po vještaku   gradjevinske struke,i to

[bookmark: _Hlk211586049]  -Za vještaka geodetske struke imenuje se  Hajdarević Samir,dipl.ing.građ, sudski vještak građevinske struke iz Bihaća.
. 
 Vještak je dužan da na osnovu dokumentacije koja se nalazi kod stečajnog upravnika, te obilaskom predmetne nekretnine na licu mjesta:

1. Izvrši identifikaciju poslovnih prostora u zgradi tzv. „Autobusna stanica“  izgrađene u Općini Bosanski Petrovac, katastarska općina: PETROVAC GRAD, na k.č. 974 P+1, upisane u posjedovni list broj 1275, u prilogu;
2. Predmetna nekretnina – zgrada tzv. „Autobusna stanica“  sastoji se od poslovnih prostora koji su na osnovu tlocrta/etažnog plana u prilogu, u građevinskom smislu izgrađeni - izvedeni su grubi građevinski radovi, a vanjsko uređenje oko predmetne nekretnine, niti uređenje zemljišta nije završeno. Vještak je dužan da na osnovu tlocrta i na licu mjesta utvrdi broj i položaj poslovnih prostora unutar objekta (etaža, orijentacija, površina);
3. Da za svaki poslovni prostor navede:
· okvirne dimenzije i kvadraturu,
· građevinsku završenost (trenutno su prostori samo grubo završeni – bez instalacija struje, vode i unutrašnjih završenih radova),
· posebne ulaze/izlaze, ako postoje.
4. Vještak je dužan da uradi fotodokumentaciju zatečenog stanja poslovnih prostora;
5. Vještak je dužan da na osnovu uvida na terenu i raspoložive dokumentacije (tlocrta/etažnog plana) izradi skicu ili grafički prikaz rasporeda i površine poslovnih prostora;
6. Vještak je dužan da utvrdi da li se poslovni prostori mogu jasno međusobno razlikovati i identificirati u skladu sa prostornim rasporedom i skice ili grafičkog prikaza koji će uraditi;
7. Vještak je dužan da nakon identifikacije poslovnih prostora izvrši procjenu tržišne /prometne vrijednosti pojedinačnog poslovnog prostora koji su u vlasništvu stečajnog dužnika „Izgradnja“ d.o.o. Bihać u stečaju, kao i procjenu tržišne /prometne vrijednosti pojedinačnog poslovnog prostora koji su u vlasništvu stečajnog dužnika „Unatrans“ d.d. Bihać u stečaju.
8. Vještak je dužan da nakon procjene tržišne vrijednosti pojedinačnog poslovnog prostora procjeni ukupnu vrijednost poslovnih prostora stečajnog dužnika „Izgradnja“ d.o.o. Bihać u stečaju, kao i stečajnog dužnika „Unatrans“ d.d. Bihać u stečaju.



  Za potrebe vršenja ovog vještačenja imenovani vještak će  kontaktirati stečajnog upravnika Asima Bećiragića, te sa istim dogovoriti vrijeme i mjesto gdje će se izvršiti identifikacija te  procjena vrijednosti navedenih nekretnina.

   Vještak je dužan  u roku od 30 (trideset) dana od dana prijema ovog rješenja sačiniti i dostaviti svoj stručni nalaz i mišljenje ovom sudu.

  Vještak se poučava da je dužan svoj nalaz i mišljenje mora sačiniti savjesno i u skladu s pravilima nauke i struke, te se upozorava da davanje lažnog nalaza i mišljenja predstavlja krivično djelo.


PRAVNA POUKA:								STEČAJNI SUDIJA
Protiv ovog rješenja nije dozvoljena žalba. 	   	                 Senja Džafić   	   
 
